5.4.2023
DA
Den Europæiske Unions Tidende
L 97/3
(11)
Denne forordning bør finde anvendelse fra den 1. september 2024, så den falder sammen med den aftalte tidsplan for harmoniserede benchmarkrevisioner af nationalregnskaber i medlemsstaterne.
Dette forhindrer ikke medlemsstaterne i at udarbejde deres statistikker i overensstemmelse med de ændrede bilag inden denne generelle anvendelsesdato.
For at sikre tilstrækkelig tid til tilpasningen til de nye fremsendelseskrav bør nye forpligtelser til at fremsende metadata om strukturelle oplysninger finde anvendelse fra den 1. september 2025, selvom disse metadata frivilligt kan fremsendes allerede før nævnte dato.
(12)
Med henblik på at afbøde de sociale og økonomiske konsekvenser af covid-19-krisen og for at styrke modstandsdyg­ tigheden af medlemsstaternes økonomier og sociale strukturer har Unionen taget vigtige initiativer, navnlig NextGenerationEU og genopretnings- og resiliensfaciliteten, som er oprettet ved Europa-Parlamentets og Rådets forordning (EU) 2021/241 (18).
På denne baggrund bør EU-statistikkerne på behørig vis afspejle EU-institutionernes og -organernes statistiske regnskaber.
Derfor bør det tekniske arbejde fortsættes med dette formål for øje, således at der kan udvikles en solid metode, som gør det muligt for Kommissionen (Eurostat) at udarbejde og formidle statistiske regnskaber, herunder ENS 2010-fordringserhvervelsen, netto, og de udestående passiver vedrørende gæld efter Maastrichtkriterierne.
Senest den 31. marts 2024 bør Kommissionen (Eurostat) forelægge Europa-Parlamentet og Rådet en rapport om de fremskridt, der er gjort i den henseende.
(13)
Målet for denne forordning, nemlig at fastlægge fælles statistiske standarder, der gør det muligt at udarbejde harmoniserede nationalregnskabsdata for at opnå overordnet sammenlignelighed på EU-plan, kan ikke i tilstrækkelig grad opfyldes af medlemsstaterne, men kan på grund af dets omfang og virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union.
I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.
(14)
Data om informations- og kommunikationsteknologiudstyr er afgørende for at støtte analysen og politikud­ formningen i forbindelse med prioriterede politikker vedrørende digitalisering og den europæiske grønne pagt, som har til formål at styrke konkurrenceevnen og fremme udviklingen af nye teknologier.
Tilsvarende er data om jord under bygninger og anlæg vigtige for analysen af investeringer og formue på EU-plan.
Kommissionen (Eurostat) og de nationale statistikmyndigheder bør fortsætte det metodologiske arbejde, der er gjort på dette område inden for de seneste år, med henblik på at øge tilgængeligheden af mere detaljerede data i forbindelse med den fremtidige revision af det europæiske national- og regionalregnskabssystem.
(15)
Der er behov for regelmæssige ajourføringer for at tage hensyn til samspillet mellem globaliseringen, den grønne og den digitale omstilling og nationalregnskaberne med henblik på at give beslutningstagerne de nødvendige data og den nødvendige viden for at sikre konkurrenceevne, finansiel stabilitet, budgetmæssig modstandsdygtighed, sunde offentlige finanser og en fair skattepolitik.
Desuden har De Forenede Nationers Statistiske Kommission på sit 51. møde allerede anmodet den tværinstitutionelle arbejdsgruppe vedrørende nationalregnskaber om at udarbejde en køreplan for revisionen af nationalregnskabssystemet fra 2008.
Den reviderede udgave af nationalregnskabssystemet skal efter planen vedtages af De Forenede Nationers Statistiske Kommission i 2025.
(16)
Ajourføringen af internationale manualer om nationalregnskaber er nødvendig, navnlig med hensyn til trivsel og bæredygtighed, i betragtning af at en stor del af den aktivitet, der påvirker befolkningens økonomiske trivsel, finder sted uden for den egentlige produktion.
(17)
Revisionen af nationalregnskabssystemet fra 2008 i 2025 vil give mulighed for at ajourføre de internationalt aftalte begreber, definitioner, klassifikationer og regnskabsregler med henblik på at håndtere globale udfordringer vedrørende klimaændringer, sikkerhed, ulighed, bæredygtighed og trivsel og vil være medvirkende til at hjælpe de politiske beslutningstagere med at træffe informerede beslutninger for at styrke økonomisk, social og territorial samhørighed, mindske sociale og kønsrelaterede uligheder og fremme den grønne og den digitale omstilling.
Kommissionen bør derfor regelmæssigt fremlægge de nødvendige oplysninger og drøfte revisionen af nationalregn­ skabssystemet fra 2008 med Europa-Parlamentet og Rådet, inden den efter planen afsluttes i 2025.
(18)
Udvalget for det Europæiske Statistiske System er blevet hørt —
(18) Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten (EUT L 57 af 18.2.2021, s. 17).